Nagu juba tavaks, leidis president Toomas H. Ilves ÜRO Peaassambleel osale-mise kõrvalt aega ka kohalike eestlastega kohtumiseks ning 25. septembril koguneski New Yorgi Eesti Majja oma paarsada kaasmaalast.  President oli samal päeval pidanud ÜROs kõne, milles rõhutas, et majanduskriisi kõrval ei tohiks unustada teisi maailmale olulisi teemasid: kliimamuutused, rohelise ja taastuvenergia kasutamine, rahvusvaheline julgeolek, sh küberjulgeolek, stabiilsuse tagamine Afganistanis ja humanitaar-abi  sihtpärane jagamine ning sooline võrdõiguslikkus. Presidendi kõne täistekst on kättesaadav tema kodulehel www.president.ee  New Yorgi Eesti Majas ütles kokkutulnuile tervitussõnad EV peakonsul New Yorgis Jaanus Kirikmäe.  NY Eesti Haridusseltsi esimees Toomas Sõrra andis president Ilvesele üle sümboolse NY Eesti Maja võtme, öeldes, et ta on alati teretulnud NY Eesti Majja nagu oma koju.